Στις 4 – 22 Ιουλίου 2022 διεξήχθησαν **γενικές εκλογές στην Παπούα Νέα Γουινέα**, για να εκλεγούν τα 118 μέλη του Εθνικού Κοινοβουλίου.

Η ψηφοφορία ήταν μονοήμερη σε ορισμένες περιφέρειες και πολυήμερη σε άλλες. Για τη διεξαγωγή της ψηφοφορίας λειτούργησαν γύρω στα 10.500 εκλογικά τμήματα, από τις 8 το πρωί μέχρι τις 6 το απόγευμα. 3.625 υποψήφιοι διεκδίκησαν τις 118 έδρες στο Εθνικό Κοινοβούλιο, από τους οποίους οι 1.276 ήταν μέλη 51 πολιτικών κομμάτων και οι 2.349 ήταν ανεξάρτητοι.

Οι εκλογές επισκιάστηκαν από περιστατικά βίας κατά την προεκλογική περίοδο, στα οποία τουλάχιστον 30 άνθρωποι έχασαν τη ζωή τους.

Εκλογικό σύστημα
----------------

Σύμφωνα με το Σύνταγμα της Παπούας Νέας Γουινέας, τα μέλη του Εθνικού Κοινοβουλίου εκλέγονται με δημοκρατικές, άμεσες εκλογές, για πενταετή θητεία. Από τα 118 μέλη, 96 μέλη εκλέγονται από «ανοιχτές» εκλογικές περιφέρειες, 20 μέλη από επαρχίες, 1 μέλος από την Περιφέρεια Εθνικής Πρωτεύουσας και 1 μέλος από την Αυτόνομη Περιφέρεια του Μπουγκαινβίλ.

Το εκλογικό σύστημα είναι πλειοψηφικό με περιορισμένο αριθμό προτιμήσεων. Οι εκλογείς πρέπει να επιλέξουν μέχρι τρεις υποψήφιους και να τους κατατάξουν κατά σειρά προτίμησης, δηλαδή να γράψουν τον αριθμό «1» για τον υποψήφιο πρώτης προτίμησης, τον αριθμό «2» για την δεύτερη και τον αριθμό «3» για την τρίτη. Στην πρώτη φάση της καταμέτρησης των ψήφων, δίνεται προτεραιότητα στους ψήφους 1ης προτίμησης. Ο υποψήφιος που εξασφάλισε την απόλυτη πλειοψηφία, δηλαδή πάνω από 50% των ψήφων, ανακηρύσσεται νικητής. Αν στην πρώτη φάση δεν αναδειχθεί νικητής, τότε ξεκινά η δεύτερη φάση του διαγωνισμού. Ο υποψήφιος που συγκέντρωσε τις λιγότερες ψήφους αποκλείεται και οι ψήφοι του μεταφέρονται στις επόμενες προτιμήσεις των εκλογέων του. Η διαδικασία αποκλεισμού υποψηφίων και μεταφοράς ψήφων συνεχίζεται μέχρι να αναδειχθεί νικητής.

Δικαίωμα ψήφου έχουν όλοι οι πολίτες της Παπούας Νέας Γουινέας, ηλικίας άνω των 18 ετών, υπό την προϋπόθεση να είναι εγγεγραμμένοι ψηφοφόροι. 

Στις προηγούμενες εκλογές ο αριθμός των μελών του Εθνικού Κοινοβουλίου ήταν 111, αλλά στις 22 Μαρτίου 2022 εγκρίθηκε η απόφαση για αύξηση των μελών σε 118.

Για τη συμμετοχή των υποψηφίων στις εκλογές δεν ισχύει απαίτηση για ισότιμη εκπροσώπηση των δύο φύλων, ανδρών και γυναικών. Σε αυτές τις εκλογές, από τους 3.625 υποψήφιους μόνο οι 167 ήταν γυναίκες, δηλαδή 5% του συνόλου.

Αποτελέσματα
------------

|  |
| --- |
| Κόμμα | Ψήφοι | Έδρες |
| Κόμμα Πάνγκου |  | 38 |
| Λαϊκό Εθνικό Κογκρέσο |  | 17 |
| Ενωμένο Κόμμα Πόρων |  | 11 |
| Κόμμα Εθνική Συμμαχία |  | 5 |
| Λαϊκό Κόμμα |  | 4 |
| Σοσιαλδημοκρατικό Κόμμα |  | 4 |
| Πρώτα ο Λαός |  | 3 |
| Κόμμα της Παπουασίας Νέας Γουινέας |  | 3 |
| Ενωμένο Εργατικό Κόμμα |  | 3 |
| Κόμμα για την Πρόοδο της Παπούα Νεας Γουινέας |  | 2 |
| Εθνικό Κόμμα |  | 2 |
| Λαϊκό Προοδευτικό Κόμμα |  | 1 |
| Φιλελεύθερο Κόμμα |  | 1 |
| Λαϊκό Μεταρρυθμιστικό Κόμμα |  | 1 |
| Κόμμα του Πεπρωμένου |  | 1 |
| Κόμα Μελανησιακή Συμμαχία |  | 1 |
| Κόμμα του Θριάμβου, της Κληρονομιάς και της Ενδυνάμωση |  | 1 |
| Εργατικό Κόμμα του Λαού |  | 1 |
| Πράσινοι της Παπούα Νέας Γουινέας |  | 1 |
| Λαϊκό Κίνημα για την Αλλαγή |  | 1 |
| Κόμμα Νέα Γενιά |  | 1 |
| Το Δικό μας Κόμμα της Ανάπτυξης |  | 1 |
| Ανεξάρτητοι |  | 9 |
| **Σύνολο** |  | 113 |
| Πηγή: Κέντρο Αναπτυξιακής Πολιτικής |

Παραπομπές
----------

1. ↑  Wood, Terence (6 Ιουλίου 2022). «Candidates and competition in the 2022 election in Papua New Guinea». *Devpolicy Blog from the Development Policy Centre* (στα Αγγλικά). Ανακτήθηκε στις 3 Αυγούστου 2022.
2. ↑  «Papua New Guinea begins voting in key elections». *www.aljazeera.com* (στα Αγγλικά). Ανακτήθηκε στις 3 Αυγούστου 2022.
3. 1 2 3 4  «Election FAQs: Papua New Guinea 2022 National Election July 2-22, 2022» (PDF). 29 Ιουνίου 2022. Αρχειοθετήθηκε από το πρωτότυπο (PDF) στις 29 Ιουνίου 2022. Ανακτήθηκε στις 3 Αυγούστου 2022.
4. ↑  «Papua New Guinea election: what's at stake?». *the Guardian* (στα Αγγλικά). 1 Ιουλίου 2022. Ανακτήθηκε στις 3 Αυγούστου 2022.
5. ↑  «Papua New Guinea: Election Violence Shows Lack of Trust in the State». *United States Institute of Peace* (στα Αγγλικά). Ανακτήθηκε στις 3 Αυγούστου 2022.
6. ↑  «July 22 D-day for Papua New Guineans – The National». *www.thenational.com.pg*. Ανακτήθηκε στις 3 Αυγούστου 2022.
7. ↑  «IPU PARLINE database: PAPUA NEW GUINEA (National Parliament), Electoral system». *archive.ipu.org*. Ανακτήθηκε στις 3 Αυγούστου 2022.